       ЛЕКСИКОЛОГИ. 

§ 3. ЛЕКСИКОЛОГИН МАЬIНА

Меттан дерриге а дешнех лексика олу. Ткъа лексика Iа-мочу Iилманах лексикологи олу. Меттан дерриге а дешнаш а, церан кхиар а, меттан дешнийн коьрта хазна а, цуьнан кхиар а лексикологехь Iамадо.
Нохчийн меттан лексика исбаьхьа а, хьалдолуш а ю. Дуьненчохь гIарабевлла хилла болчу оьрсийн сийлахь-баккхийчу Iилманчаша лерина нохчийн мотт уггаре а хазачу а, хьалдолчу а меттанех, нагахь кхоччуш дика иза хууш хьо велахь.
Меттан дешнаш (лексика) алсам хууш стаг мел хили, дешнийн маьIнаш а, церан кхолладалар а, хийцадалар а, церан тайпанаш а, маьIнийн башхаллаш а дика хууш мел хили, стаг маттана шера а, мотт дика буьйцуш а хуьлу. Дешнийн маьIнаш цадовзаро, дешнаш цахааро мотт къен хоьтуьйту. XIX-чу бIешарахь ваьхначу Кавказан этнографа, воккхачу Iилманчас Петр Карлович Услара нохчийн маттах лаьцна ша язбинчу Iилманан балха тIехь (I888 шо) кху кепара яздина нохчийн маттах лаьцна: «Нохчийн мотт чIогIа къен хетар даржош берш цунах цхьана а кепара кхеташ боцу нах бу. Мелхо а, и мотт шен гIоьнца адаман ойланан уггаре а кIорге-ра агIонаш а йийцалур йолуш, чIогIа хьалдолуш бу». Меттан дешнаш а, церан маьIнаш а Iамор доккха маьIна долуш гIул-лакх ду.
Лексикологи юкъайогIу семасиологи а. Иза дешнийн маьIнаш Iамочу Iилманах олу. Семантика а олу цунах.

§ 4. ДЕШНИЙН МАЬIНАШ

Дош олу вай, цхьа мотт буьйцуш долу адамаш дерриг а кхеташ а долуш йолчу, цхьана хIуманна я ойланна тиллинчу цIарах. XIop дешан ши aгIo ю:
1) аьзнийн aгIo; 2) маьIнийн aгIo. Аьзнийн агIонгахьара дош къаьст-къаьсттинчу аьзнашка а, дешдакъошка а декъало, масала, гIала боху дош аьзнийн агIонгахьара кху кепара декъало: гI-а-л-а, гIа-ла. МаьIнийн агIонгахьара дош декъало дешан маьIнийн дакъошка: хъе-ха-р-хуо, коре: кор дешан лард ю (орам бу), цуьнан хIумаллин маьIна ду, ткъа -е чаккхе ю, цо меттиган маьIна билгалдоккху.
Дешан маьIнийн aгIo а шина кепара ю: 1) лексически маьIнийн aгIo; 2) грамматически маьIнийн aгIo. Тхуна гена йоццуш куолл яра. Уллорчу куллах а тешам ца хеташ, лаьтта и, кIорнина шога мотт хьоькхуш.
Меттан лексикехь ма-дарра, хийцаза долчу, юьхьанцарчу формехь долчу дешнийн лексически маьIнийн aгIo хуьлу, ткъа грамматически форма хийцинчу дешнийн маьIнийн ший a aгIo а хуьлу: лексически а, грамматически а.

§ 5. ДЕШАН НИЙСА А, ТIЕДЕАНА А МАЬIНА

Дешан коьртачу декъана юкъара маьIна хуьлу, масала: гIала, хи аьлча, вайна дагахь муьлхха а гIала, хи хила тарло. Дешан ши маьIна хуьлу: нийса а, тIедеана а. Дешан тIедеана маьIна цуьнан коьртачу маьIнех схьадолуш а, цунах кхуьуш а ду, масала: корта (стеган, тхьамда, хин корта, книжкин корта, масала, мIара (пIелган, чIерий лоьцу, хIума юу).
Дешнийн тIедеанчу маьIнийн коьрта тайпанаш къастор вай. Дешнийн тIедеана (тардина) маьIна коьртачу декъана шина кепара ду:
1) билгалонаш цхьатерра хиларна, цхьана хIуманан цIе кхечу хIуманан цIе хуьлий, лелаш ду дешнийн тIедеанчу маьIнийн цхьа тайпа, масала: нийсачу маьIнехь: кIоран цIе, дечиган   цIе,   тIедеанчу   маьIнехь:   тIеман   цIе;   нийсачу маьIнехь: адаман мара, тIедеанчу маьIнехь: кеманан мара; нийсачу маьIнехь: регIан дукъ, тIедеанчу маьIнехь: ворданан дукь, меран дукъ, халонан дукъ; нийсачу маьIнехь: стеган ког, тIедеанчу маьIнехь: хечин ког, гIантан ког, стоьлан ког; нийсачу маьIнехь: адаман бIаьргаш, тIедеанчу маьIнехь: коран бIаьргаш, кIадин бIаьргаш; нийсачу маьIнехь: багара мотт, тIедеанчу маьIнехь: доьхкаран мотт; нийсачу маьIнехь: говр уьду, тIедеанчу маьIнехь: хан-зама уьду;
2) хIуманийн вовшашца маьIнийн уьйр хилар бахьана долуш, цхьа хIума дагалацарца, цуьнан гIоьнца кхин маьIна билгалдеш а нисло дешан тIедеанчу маьIнийн шолгIа тайпа, масала: нийсачу маьIнехь: деши (золото), тIедеанчу маьIнехь: стеган дика амалш, оьзда гIиллакхаш, цIена дог хилар билгалдеш олу: цIена деши ду и кIант, - олий; нийсачу маьIнехь: дашо сахьт, тIедеанчу маьIнехь: дашо куьйгаш.
ПхьегIийн а, царах тера йолчу кхечу хIуманийн а цIерш яха тарло, царна чохь йолчу хIуманийн а, церан масаллин а маьIна билгалдеш, масала: ши хедар диира, тac дIакхосса яхара и. Бадуев воьшуш сакьерало сан.
Хан хене яларе терра, дешнаш а, церан маьIна а хийцало, масала: хIонс хIирийн маттахь даьхни бохург ду, цу маьIница вайн матте схьа а эцна иза. Зама замане яларца, цу дешан коьртачу маьIнал сов, кхин цхьа маьIна а тIекхетта цу дашна, масала: ижу бохучу дешан маьIна а тIекхетта цу даш-на, иза а тIедеанчу маьIница олуш ду.

§ 6. ДЕШНИЙН ТАЙПАНАШ А, ЦЕРАН МАЬIНАШ А

Дешнаш шайн маьIнашца а, билгалонашца а, башхаллашца а тайп-тайпана хуьлу. Цу агIонашкахьара дешнийн xIapa тайпанаш къаьста: омонимаш, синонимаш, антонимаш, идиомаш, табу, эвфемизмаш, неологизмаш, историзмаш, диа-лектизмаш, терминаш, профессионализмаш.

